# 4.1. IMPRESSionando

# Preparádevos para IMPRESSionar

Duración: 6 sesións Agrupamento: Pequeno grupo

Chegou o momento de abordar o reto. Xa sabedes que criterios ten que cumprir unha presentación atractiva e eficaz, vexamos polo miúdo as tarefas que cómpre realizar para elaborala:

- O primeiro que faredes é planificar a estrutura que vai ter a vosa presentación, é dicir, facer un guión cos principais apartados. Se non sabedes o que queredes contar, é difícil que poidades escoller ben a información que precisades buscar ou a orde das diapositivas. Disporedes de 1/2 sesión.
- A continuación, faredes unha repartición do traballo. Hai distintas tarefas que realizar: facer e gravar a entrevista; completar o resto da investigación; deseñar a portada e as diapositivas... Teredes 1/2 sesión.
- Finalmente, elaboraredes a presentación en LibreOffice Impress. Disporedes de 5 sesións.

Os seguintes apartados serviranvos de referencia. Adiante!

## Lectura facilitada

Duración: 6 sesións Agrupamento: Pequeno grupo

Chegou o momento de abordar o reto.

Coñecedes que criterios ten que cumprir unha presentación atractiva e eficaz.

Vexamos as tarefas necesarias para elaborala:

- O primeiro que faredes é planificar a estrutura da vosa presentación:
  - Facer un guión cos principais apartados.
  - Teredes media sesión.
- A continuación, faredes unha repartición do traballo.
  - Hai distintas tarefas que realizar: facer e gravar a entrevista, completar o resto da investigación, deseñar a portada e as diapositivas...
  - Teredes media sesión.
- Ao final, elaboraredes a presentación en LibreOffice Impress en 5 sesións.

Os seguintes apartados serviranvos de axuda.

Adiante!

## Audio

audio/mpeg

# Contidos

Vós decidides o nivel que queredes para a vosa presentación:

- Portada: que sexa atractiva.
- Índice de contidos.
- Unha entrevista: en formato son ou vídeo.
- Recursos multimedia: como mínimo 3 imaxes e un ficheiro de son ou vídeo para a entrevista.
- Efectos de animación e transición: para destacar elementos dunha diapositiva ou cambio dela.
- Repartición do traballo: na penúltima diapositiva.
- Créditos: para recoller as vosas fontes de información, na derradeira diapositiva.

- Elementos multimedia: podedes engadir táboas, gráficas e ficheiros de son ou vídeo, ademais do contido mínimo.
- Reflexión: podedes engadir unha comparativa na que analicedes os cambios producidos no eido do voso grupo. Que cambios vos parecen indispensables? Credes que algunha cousa empeorou?

## Audio

audio/mpeg

# Como repartir as tarefas?

Este é un exemplo dunha táboa coa repartición de tarefas para elaborar unha presentación. Podedes empregala como modelo para facer a vosa. Non teñen que coincidir exactamente as tarefas, nin ser unha repartición igual, pero tratade de que o volume de traballo que asume cada compoñente do grupo sexa equilibrado.

Exemplo de táboa sobre repartición de tarefas
Tarefa | Nome estudante 1 | Nome estudante 2 | Nome estudante 3
--- | --- | --- | ---
Elaboración do guión | x | x | x
Realización da entrevista | x |  |
Busca de información sobre o eido |  | x |
Deseño da portada |  |  | x
Elaboración do índice | x |  |
Inserción de elementos multimedia | x |  |
Atribución das imaxes |  | x |
Inserción de animacións e transicións |  | x | x
Elaboración de elementos adicionais (gráficas, táboas...) | x |  | x
Maquetaxe individual das diapositivas |  | x | x
Outra (engadir tantas filas como sexa necesario) |  |  |

## Lectura facilitada

Para facer a presentación, teredes que repartir tarefas.

Podedes facer unha táboa para escribir o reparto.

A continuación tedes un exemplo.

Podes empregar este exemplo como modelo.

Facede un reparto equilibrado.

Exemplo de táboa sobre repartición de tarefas
Tarefa | Nome estudante 1 | Nome estudante 2 | Nome estudante 3
--- | --- | --- | ---
Elaboración do guión | x | x | x
Realización da entrevista | x |  |
Busca de información sobre o eido |  | x |
Deseño da portada |  |  | x
Elaboración do índice | x |  |
Inserción de elementos multimedia | x |  |
Atribución das imaxes |  | x |
Inserción de animacións e transicións |  | x | x
Elaboración de elementos adicionais (gráficas, táboas...) | x |  | x
Maquetaxe individual das diapositivas |  | x | x
Outra (engadir tantas filas como sexa necesario) |  |  |

## Audio

audio/mpeg

# Consellos para a elaboración

No apartado 3.5 da Fase 3 xa escollestes un estilo, tipografía e paleta de cor para a vosa presentación. Agora tedes que deseñar cada diapositiva seguindo o voso guión, tendo en conta se leva elementos multimedia ou non, xa que varía o repartimento do espazo. Nas seguintes imaxes podes ver un exemplo da variación de distribución entre unha diapositiva que só ten texto e outra que ademais ten unha imaxe.

O aspecto visual importa, polo que debedes ter en conta o contraste entre o fondo e as letras e tamén cos elementos multimedia. O tamaño de letra ten que ser axeitado para que se vexa ben, tanto o título como o contido. Lembrade os consellos que vistes nos adestramentos da Fase 3: dar prioridade a imaxes sobre texto, limitar a cantidade de texto, indicar ideas que logo se expoñen (non se escribe na diapositiva a exposición) etc.

Na imaxe seguinte hai unha diapositiva igual a unha das anteriores cun mal contraste entre o fondo e o pé de texto. Procurade non facer o mesmo.

## Lectura facilitada

No apartado 3.5 da Fase 3 xa escollestes un estilo para a vosa presentación.

Tamén escollestes o tipo de letra e as cores de fondo e texto.

Agora tedes que deseñar cada diapositiva.

Para iso seguiredes o voso guión.

Planificade os elementos multimedia para axustalos ao espazo dispoñible.

Nas seguintes imaxes podes ver dous exemplos de distribución de espazo:

- Un nunha diapositiva que só ten texto.
- Outro nunha diapositiva que ademais ten unha imaxe.

Debedes ter en conta o contraste entre o fondo e as letras.

Iso facilita o aspecto visual.

Tamén debedes ter en conta os elementos multimedia.

O tamaño de letra ten que ser axeitado para que se vexa ben, tanto o título como o contido.

Na imaxe seguinte hai unha diapositiva igual a unha das anteriores cun mal contraste entre o fondo e o pé de texto.

Evitade este tipo de erros.

## Audio

audio/mpeg

Páxina 15 de 20

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)