# 2.2. Fragmentos de memoria

# Máis lembranzas

Agora que refrescaches o que sabías sobre as cápsulas do tempo, eses arquivos dixitais que permiten gardar información, é momento de repasar como se usan, é dicir, como abrilas e como enchelas.

A continuación terás varias actividades de grupo que, ademais, che permitirán completar os primeiros pasos do reto final.

Reúnete co teu grupo… e mans ás teclas!

## Lectura facilitada

Repasaches os arquivos dixitais que permiten gardar información.

Agora repasarás como se usan.

A continuación tes varias actividades de grupo.

Algunhas permitiranche completar os primeiros pasos do reto final.

Reúnete co teu grupo.

Poñede mans ás teclas!

## Audio

audio/mpeg

# Na procura de información

Duración: 20 minutos Agrupamento: Pequeno grupo

Ides elaborar a entrevista sobre a vida de hai 50 anos no eido elixido polo voso grupo. Na fase 4 teredes que entrevistar a alguén que xa vivira e teña recordos de hai 50 anos. Para iso, cubride os seguintes aspectos:

1. Choiva de ideas: en cada grupo, falade e escribide que aspectos credes que cambiaron máis, que curiosidades vos gustaría descubrir...
2. O documento base: abride un novo documento de LibreOffice Writer e nomeádeo como entrevista_nomedogrupo.odt.
3. As preguntas: poñede un título ao documento e, despois, redactade entre 5 e 10 preguntas relacionadas co eido escollido.
4. A presentación: revisade a maquetaxe do documento e aspectos como a ortografía, que as preguntas estean relacionadas co tema, que non se repitan ideas...
5. O documento definitivo: gardade o documento revisado no cartafol correspondente ao proxecto.

## Lectura facilitada

Duración: 20 minutos Agrupamento: Pequeno grupo

Na fase 4 teredes que entrevistar a alguén que teña recordos de hai 50 anos.

Tede en conta o seguinte:

1. Choiva de ideas:
   - Pensade en posibles preguntas.
   - Que aspectos credes que cambiaron máis?
   - Que curiosidades vos gustaría descubrir?
2. O documento base:
   - Abride un novo documento de LibreOffice Writer.
   - Gardade como entrevista_nomedogrupo.odt.
3. As preguntas:
   - Poñede un título ao documento.
   - Redactade entre 5 e 10 preguntas relacionadas co eido escollido.
4. A presentación:
   - Revisade a maquetaxe do documento.
   - Revisade a ortografía.
   - Comprobade que as preguntas se relacionen co tema.
   - Evitade repetir ideas.
5. O documento definitivo:
   - Gardade o documento revisado no cartafol correspondente ao proxecto.

## Audio

audio/mpeg

## Exemplos de preguntas

Educación:

- Como era a escola cando ti estudabas?
- Había deberes?

Transporte:

- Como vos desprazabades normalmente?
- Había moitos coches?

Traballo:

- Cantas horas se traballaba ao día?
- Era sinxelo atopar un traballo?

Tecnoloxía:

- Que aparellos tecnolóxicos había na casa?
- Como falabades con familiares que vivían lonxe?

## Audio

audio/mpeg

# Na procura de imaxes

Duración: 20 minutos Agrupamento: Pequeno grupo

Ides comezar a procura de imaxes para a vosa presentación. Teredes que recompilar un total de 6 imaxes, 3 actuais e 3 do pasado, que axudarán a explicar mellor a información que introduces e farán que o contido sexa máis atractivo. Seguide estes pasos:

1. Crear un cartafol para o proxecto, co nome do grupo.
2. Gardar, no cartafol creado, o documento da actividade anterior (entrevista_nomedogrupo.odt).
3. Crear dous subcartafoles: "Pasado" e "Actualidade".
4. Gardar as 3 imaxes do pasado no cartafol "Pasado" e as 3 imaxes actuais en "Actualidade".
5. Crear un arquivo de texto con Writer que se chame imaxes_nomedogrupo.odt e gardalo no cartafol principal do grupo.
6. Inserir as imaxes atopadas no arquivo de Writer.
7. Escribir, debaixo de cada imaxe, un pequeno título, a fonte (ligazón ao enderezo onde está a imaxe en Internet), e o tipo de licenza (Creative Commons, Dominio Público...).

Para facer a actividade, é moi importante ter claro como e onde buscar as imaxes. Tamén teredes que ter en conta que non todas as imaxes que atopedes en Internet se poden empregar libremente, dependerá da súa licenza de uso.

## Lectura facilitada

Duración: 20 minutos Agrupamento: Pequeno grupo

Recompilade 6 imaxes: 3 actuais e 3 do pasado.

As imaxes apoiarán a información e farán que o contido sexa máis atractivo.

Seguide estes pasos:

1. Crear un cartafol co nome do grupo.
2. Gardar no cartafol o documento da actividade anterior (entrevista_nomedogrupo.odt).
3. Crear dous subcartafoles: "Pasado" e "Actualidade".
4. Gardar as 3 imaxes do pasado no cartafol "Pasado" e as 3 imaxes actuais en "Actualidade".
5. Crear un arquivo de texto con Writer que se chame imaxes_nomedogrupo.odt e gardalo no cartafol principal do grupo.
6. Inserir as imaxes atopadas no arquivo de Writer.
7. Escribir, debaixo de cada imaxe, un pequeno título, a fonte (ligazón ao enderezo onde está a imaxe en Internet) e o tipo de licenza (Creative Commons, Dominio Público...).

É moi importante ter claro como e onde buscar as imaxes.

Non todas as imaxes que atopedes en Internet se poden empregar libremente.

Tede en conta a súa licenza de uso.

## Audio

audio/mpeg

## Onde buscar imaxes?

## Banco de recursos libres

Existen páxinas web que ofrecen imaxes libres de dereitos que podes empregar no teu traballo.

Algúns exemplos:

- Wikimedia Commons.
- Cedec - Intef.
- Pxhere.
- Pixabay.
- Pexels.

## Filtrado de recursos libres nun buscador

Ademais de empregar bancos de imaxes libres, tamén podes usar buscadores xerais como Google ou DuckDuckGo. Nestes casos, o fundamental é aprender a filtrar axeitadamente os resultados, para atopar imaxes que poidas empregar de forma legal.

Paso 1: Escribir no buscador o que queremos atopar

  Nas seguintes imaxes podes ver a busca de "Escolas anos 70"

Paso 2: Premer en Imaxes

  Se fas o filtro por imaxes, limitas o contido que estás a buscar. Aquí podes ver a busca de imaxes de escolas dos anos 70.

Paso 3: Premer en Ferramentas ➝‬ Licenzas de uso

  Se filtras por licenzas de uso, podes escoller o tipo de licenza das imaxes que vas empregar. No exemplo seguinte, a procura limítase a Licenzas Creative Commons. Tamén poderías escoller outras, como Dominio Público.

## Audio

audio/mpeg

## Cales eran as licenzas de uso?

## Copyright

O Copyright é o dereito exclusivo sobre unha obra para explotala durante un tempo determinado. Se outra persoa desexa usala debe chegar a un acordo coa persoa autora ou a que ostente os dereitos. Isto implica que:

- Non se pode copiar calquera imaxe de Internet e pegala libremente.
- Non se debe empregar unha imaxe sen permiso do autor.

## Copyleft — Licenzas abertas

O Copyleft refírese a imaxes que poden empregarse, xa que as persoas autoras permiten compartilas. Isto sucede nas imaxes que teñen licenzas abertas, como as Creative Commons (CC). Dependendo do tipo de licenza, pódese:

- Empregar as imaxes nos traballos.
- Compartir as imaxes.
- Nalgúns casos, modificar as imaxes.

É importante que, en caso de empregar imaxes con este tipo de licenzas, non se empreguen con fins comerciais e que se faga referencia á autoría.

## Audio

audio/mpeg

Páxina 6 de 20

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)