# 4.2. Publicando e interactuando

# Subimos a nosa presentación a un foro

Duración: 20 minutos Agrupamento: Pequeno grupo

Xa estás a piques de rematar o reto! Finalizada a presentación, agora é o momento de entregala na aula virtual e publicala no Board/Taboleiro para que poidan visualizala o resto dos equipos da clase.

Antes da publicación no Board/Taboleiro, tedes que subir a vosa presentación ao foro que vos indique a persoa docente. Para que a presentación se visualice correctamente, debedes entregar o cartafol do proxecto comprimido en formato .zip. Este cartafol debe ter por nome "Presentacion_GrupoX_Eido_NomeEido", onde "X" será o voso número de grupo de traballo e "NomeEido" o nome do eido do voso proxecto.

Recorda que este cartafol debe conter os seguintes ficheiros:

- Presentación en formato .odp e en formato .pdf.
- Recursos multimedia empregados: imaxes, vídeos, sons, táboas e gráficos.

## 1. Preme no foro de entrega

## 2. Preme no botón "Engadir tema de debate"

## 3. Completa os campos de "Asunto" e "Mensaxe"

- Asunto: escribide o título da vosa presentación.
- Mensaxe: escribide o voso nome e apelidos e o eido no que traballastes.

## 4. Engade a presentación

Debaixo da caixa de "Mensaxe" atoparás unha ligazón á palabra "Avanzado".

Preme en "Avanzado" e abrirase na parte inferior unha caixa co titulo "Anexo".

Arrastra ou sube a esta caixa de "Anexo" o cartafol comprimido en formato .zip co nome requirido.

## 5. Envía a presentación ao foro

Recorda premer en "Comentar no foro".

## 6. Comproba a publicación

Comproba que a vosa entrada aparece agora no listado das entradas deste foro.

Se tedes algunha incidencia ou problema para facer esta entrada no foro non dubidedes en consultar o voso docente.

## Lectura facilitada

Duración: 20 minutos Agrupamento: Pequeno grupo

Estás a piques de rematar o reto.

Agora tes que entregar a presentación.

Entregarás a presentación na aula virtual ou EVA E-Dixgal.

Publicarás a presentación no Board/Taboleiro para que poidan visualizala o resto dos equipos da clase.

Antes terás que subir a presentación ao foro que vos indique a persoa docente.

Debes entregar o cartafol do proxecto comprimido en formato .zip.

Este cartafol debe ter por nome "Presentacion_GrupoX_Eido_NomeEido", onde "X" será o voso número de grupo de traballo e "NomeEido" o nome do eido do voso proxecto.

Recorda que este cartafol debe conter os seguintes ficheiros:

- Presentación en formato .odp e en formato .pdf.
- Recursos multimedia empregados: imaxes, vídeos, sons, táboas e gráficos.

## 1. Preme no foro de entrega

## 2. Preme no botón "Engadir tema de debate"

## 3. Completa os campos de "Asunto" e "Mensaxe"

- Asunto: escribide o título da vosa presentación.
- Mensaxe: escribide o voso nome e apelidos e o eido no que traballastes.

## 4. Engade a presentación

Debaixo da caixa de "Mensaxe" atoparás unha ligazón á palabra "Avanzado".

Preme en "Avanzado" e abrirase na parte inferior unha caixa co titulo "Anexo".

Arrastra ou sube a esta caixa de "Anexo" o cartafol comprimido en formato .zip co nome requirido.

## 5. Envía a presentación ao foro

Recorda premer en "Comentar no foro".

## 6. Comproba a publicación

Comproba que a vosa entrada aparece agora no listado das entradas deste foro.

Se tedes algunha incidencia ou problema para facer esta entrada no foro non dubides en consultar o teu docente.

## Audio

audio/mpeg

# Publicamos a presentación na Rede

Duración: 20 minutos Agrupamento: Pequeno grupo

Agora ides publicar a presentación no Board/Taboleiro que vos indique a persoa docente. Este Board/Taboleiro terá un aspecto semellante ao da seguinte imaxe:

Lembra que, para facer a publicación, precisas a ligazón ao ficheiro que acabas de subir ao foro.

## Lectura facilitada

Duración: 20 minutos Agrupamento: Pequeno grupo

Agora ides publicar a presentación no Board/Taboleiro que vos indique a persoa docente.

Este Board/Taboleiro terá un aspecto semellante ao da seguinte imaxe.

Para facer a publicación, precisas a ligazón ao ficheiro que acabas de subir ao foro.

## Audio

audio/mpeg

## Como obter a ligazón ao ficheiro

Realiza os seguintes pasos:

## 1. Accede ao foro no que engadiches a presentación

## 2. Preme na entrada que fixeches

## 3. Localiza o ficheiro que engadiches

Na parte inferior da entrada no foro poderás atopar o ficheiro comprimido coa vosa presentación. Preme co botón dereito sobre o ficheiro e, a continuación, preme na opción "Copiar dirección de enlace". Xa tes copiada a ligazón.

## Audio

audio/mpeg

## Como publicar no Board/Taboleiro

Realiza os seguintes pasos:

## 1. Accede ao taboleiro de Board onde se publicarán as presentacións

En cada columna podes ver os diferentes eidos. Localiza o eido da vosa presentación e preme sobre o signo "+".

## 2. Na nova ventá, completa os campos solicitados

- Na caixa "Post title" vai o nome e apelidos dos integrantes do grupo separados por comas ou guións.
- En "Content" hai espazo para facer unha breve descrición da vosa presentación.

A continuación, preme no símbolo do cadeado e completa os seguintes apartados:

- En "Link title" vai o título da vosa presentación.
- En "Link URL" tes que pegar a ligazón ao ficheiro comprimido que copiaches da entrada do foro.

## 3. Publica a túa entrada

Revisa a información que introduciches e, se é correcta, preme no botón "Post". A túa presentación quedará así compartida no taboleiro de Board.

## Audio

audio/mpeg

# Visualizamos e comentamos as presentacións dos outros grupos

Duración: 1 sesión Agrupamento: Individual

Ao compartir recursos e creacións o ser humano foi capaz de construír e espallar coñecemento de forma colaborativa e participativa. Agora que xa publicastes a vosa presentación é o momento de coñecer as presentacións dos outros grupos, descubrir e aprender novos coñecementos e tamén facer unha valoración construtiva dela.

Tede en conta o seguinte:

- Todas as presentacións teñen que ter comentarios dalgún membro doutro grupo.
- Dentro de cada grupo, faredes un repartimento equitativo para cubrilas todas. Por exemplo, se hai 9 grupos e sodes tres, cada integrante do voso equipo terá que comentar e valorar tres entradas de Board/Taboleiro.

Para visualizar as presentacións, abre o Board/Taboleiro no que fixestes as publicacións, localiza o eido e preme sobre a publicación que fixeron os demais estudantes. Na nova ventá poderás descargar o ficheiro comprimido que contén a presentación. Crea un cartafol dentro do cartafol do proxecto que teña por nome o eido que vas visualizar e garda este ficheiro comprimido dentro do cartafol. A continuación, descomprime o ficheiro comprimido e, no novo cartafol, localiza a presentación e visualízaa.

Ao rematar, debes engadir un comentario construtivo e respectuoso sobre a presentación que acabas de visualizar. Para facer este comentario, na mesma ventá onde descargaches a presentación, preme sobre "Add a comment" e a continuación escribe o teu comentario. Este comentario debes asinalo co teu nome e apelidos na última liña. Para rematar preme en "Add comment" para engadir o comentario.

Recorda que a persoa docente poderá avaliar os teus comentarios nas presentacións do resto de compañeiros/as. Sé respectuoso e segue os consellos e normas da netiqueta que traballaches no apartado 3.4 Compartindo na Rede.

## Lectura facilitada

Duración: 1 sesión Agrupamento: Individual

Ao compartir recursos e creacións o ser humano foi capaz de construír e espallar coñecemento de forma colaborativa e participativa.

Agora é o momento de coñecer as presentacións dos outros grupos.

Tamén debedes facer unha valoración construtiva destas presentacións.

Tede en conta o seguinte:

- Todas as presentacións teñen que ter comentarios dalgún membro doutro grupo.
- Dentro de cada grupo, faredes un repartimento equitativo para cubrir todas as presentacións.

Para visualizar as presentacións:

- Abre o Board/Taboleiro no que fixestes as publicacións.
- Localiza o eido e preme sobre a publicación que fixeron os demais estudantes.
- Na nova ventá poderás descargar o ficheiro comprimido que contén a presentación.
- Crea un cartafol dentro do cartafol do proxecto que teña por nome o eido que vas visualizar.
- Garda o ficheiro comprimido dentro do cartafol que acabas de crear.
- Descomprime o ficheiro comprimido.
- No novo cartafol, localiza a presentación e visualízaa.

Ao rematar debes engadir un comentario construtivo e respectuoso sobre a presentación que acabas de visualizar.

Para facer este comentario:

- Na mesma ventá onde descargaches a presentación, preme sobre "Add a comment".
- A continuación escribe o teu comentario.
- Debes asinalo co teu nome e apelidos na última liña.
- Para rematar preme en "Add comment" para engadir o comentario.

Recorda que a persoa docente poderá avaliar os teus comentarios nas presentacións do resto de compañeiros/as.

Sé respectuoso e segue os consellos e normas de netiqueta que traballaches no apartado 3.4 Compartindo na Rede.

## Audio

audio/mpeg

# Momento de reflexión

Ao longo desta fase somerxícheste nun eido da vida de hai 50 anos. Reflexiona sobre as seguintes cuestións na fase 4 do teu diario de aprendizaxe:

- Houbo algo que che sorprendeu especialmente da vida hai 50 anos?
- Cambiou a túa visión sobre o pasado despois de investigar?
- Que cousas pensas que melloraron ao longo destes anos?
- Que avances consideras imprescindibles e xa non imaxinas vivir sen eles?

Diario común: comparte as respostas co resto de persoas do teu grupo e decidide se prefeririades vivir naquela época ou na actual. Explicade a vosa resposta.

## Lectura facilitada

Nesta fase aprendiches cousas novas sobre un eido da vida de hai 50 anos.

Reflexiona sobre as seguintes cuestións na fase 4 do teu diario de aprendizaxe:

- Houbo algo que che sorprendeu especialmente da vida hai 50 anos?
- Cambiou a túa visión sobre o pasado despois de investigar?
- Que cousas pensas que melloraron ao longo destes anos?
- Que avances consideras imprescindibles e xa non imaxinas vivir sen eles?

No diario común, comparte as túas respostas co resto de persoas do teu grupo.

Tedes que decidir se prefeririades vivir naquela época ou na actual.

Recorda explicar a vosa resposta.

## Audio

audio/mpeg

Páxina 16 de 20

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)