# 1.1. A polo reto!

# O reto

As imaxes, a música e os sons teñen o poder de transportarnos a outras épocas e a momentos da nosa vida. Cando están ben seleccionadas e combinadas, son capaces de mergullarnos, aínda que sexa por uns instantes, noutra realidade.

O voso reto consiste en crear e publicar unha presentación dixital que permita ao espectador viaxar 50 anos atrás no tempo. Seredes quen de reconstruír como era o mundo dos vosos avós e avoas? Como se vestían, que escoitaban, como se comunicaban e como era o seu día a día?

Preparádevos para abrir unha pequena fiestra ao pasado.

## Que pasos tedes que seguir?

### 1. Formación de grupos e repartición do traballo

- Traballaredes en grupos de 3 persoas.
- Cada grupo encargarase dun eido da vida de hai 50 anos (comunicacións, transporte etc.).

### 2. Recompilación de información

- Deseñaredes unha entrevista coa que recoller información de hai 50 anos.
- Recompilaredes imaxes pertencentes ao pasado do voso eido.
- Recordaredes como elaborar gráficas para comparar datos.

### 3. Deseño do estilo da presentación

- Aprenderedes os pasos para facer unha boa presentación.
- Aprenderedes a usar ferramentas de creación e edición de presentacións.
- Aprenderedes a publicar e compartir as vosas creacións, así como a valorar e comentar as achegas doutros grupos.
- Acordaredes un estilo común para a presentación do voso grupo: modelo de presentación, tipo de letra e tamaños, cores de fondo e tipografía.

### 4. Elaboración da presentación

- Organizaredes o traballo e repartiredes tarefas entre os membros do grupo.
- Elaboraredes en grupo a presentación para acadar o reto.

### 5. Publicación da presentación

- Publicaredes a presentación na Rede.
- Visualizaredes e valoraredes as presentacións elaboradas por outros grupos.

### 6. Posta en común

- Faredes a exposición da vosa presentación.
- Avaliaredes as presentacións elaboradas polos outros grupos.

## Lectura facilitada

As imaxes, a música e os sons lévanos a outros momentos da nosa vida.

O voso reto consiste en crear e publicar unha presentación dixital.

Con ela o espectador poderá viaxar 50 anos atrás no tempo.

Teredes que representar o mundo dos vosos avós e avoas.

Amosaredes como se vestían.

Tamén que escoitaban.

Mostraredes como se comunicaban.

Preparádevos para pescudar no pasado.

## Que pasos tedes que seguir?

### 1. Formación de grupos e repartición do traballo

- Traballaredes en grupos de 3 persoas.
- Cada grupo encargarase dun eido da vida de hai 50 anos (comunicacións, transporte etc.).

### 2. Recompilación de información

- Deseñaredes unha entrevista coa que recoller información de hai 50 anos.
- Recompilaredes imaxes pertencentes ao pasado do voso eido.
- Recordaredes como elaborar gráficas para comparar datos.

### 3. Deseño do estilo da presentación

- Aprenderedes os pasos para facer unha boa presentación.
- Aprenderedes a usar ferramentas de creación e edición de presentacións.
- Aprenderedes a publicar e compartir as vosas creacións. Tamén a valorar e comentar as achegas doutros grupos.
- Acordaredes un estilo común para a presentación do voso grupo: modelo de presentación, tipo de letra e tamaños, cores de fondo e tipografía.

### 4. Elaboración da presentación

- Organizaredes o traballo.
- Repartiredes tarefas entre os membros do grupo.
- Elaboraredes a presentación para acadar o reto.

### 5. Publicación da presentación

- Publicaredes a presentación na Rede.
- Visualizaredes as presentacións doutros grupos.
- Tamén as valoraredes.

### 6. Posta en común

- Exposición da vosa presentación.
- Avaliación das presentacións doutros grupos.

## Audio

audio/mpeg

# Primeiros pasos

Duración: 15 minutos Agrupamento: Gran grupo

Estades a piques de convertervos en investigadores e investigadoras do pasado para descubrir como cambiou a vida nos últimos 50 anos. A continuación tedes os primeiros pasos a seguir:

1. Crear o grupo de traballo: formade grupos de 3 persoas.
2. Escoller un eido da vida para investigar: podedes elixir un dos que aparecen no esquema superior. Tede en conta que non pode haber na clase varios grupos co mesmo tema.
3. Xustificar a elección: por que escolledes este tema, que credes que cambiou nos últimos 50 anos, a quen lle ides preguntar na vosa familia...
4. Compartir co resto da clase: cada equipo debe dicir en voz alta cal é o tema elixido e as razóns desa escolla.

## Lectura facilitada

Duración: 15 minutos Agrupamento: Gran grupo

Comeza a investigación.

Os primeiros pasos a seguir son:

1. Crear o grupo de traballo:
   - Serán grupos de 3 persoas.
2. Escoller un eido da vida para investigar:
   - Elixide un dos que aparecen no esquema superior.
   - Non pode haber na clase varios grupos co mesmo eido.
3. Xustificar a elección:
   - Por que escolledes este tema?
   - Que credes que cambiou nos últimos 50 anos?
   - A quen lle ides preguntar na vosa familia?
4. Compartir co resto da clase:
   - Comentade en voz alta cal é o tema elixido e as razóns desa escolla.

## Audio

audio/mpeg

# Cal é a meta do reto?

Cando superes o reto serás capaz de:

- Analizar cambios na vida e na sociedade ao longo do tempo.
- Reelaborar información procedente de distintas fontes para incluíla nunha presentación propia.
- Escoller imaxes, vídeos, sons ou outros recursos que axuden a explicar mellor o que queres contar.
- Crear unha presentación dixital combinando texto, imaxe, son e vídeo de maneira ordenada e con sentido.
- Empregar correctamente elementos de deseño básico (estrutura, tipografía, cor, equilibrio visual) para mellorar a claridade da presentación.
- Gardar e compartir unha presentación dixital no formato adecuado segundo para que as vaias usar (expoñela en clase, enviala por Internet ou subila a unha plataforma).
- Participar na publicación e difusión colaborativa dunha presentación dixital respectando roles, acordos e normas de convivencia dixital.

## Lectura facilitada

Cando superes o reto poderás:

- Analizar cambios na vida e na sociedade ao longo do tempo.
- Elaborar información procedente de distintas fontes.
- Incluír esa información nunha presentación propia.
- Escoller imaxes, vídeos, sons ou outros recursos axeitados. Con eles explicarás mellor o que queres contar.
- Crear unha presentación dixital combinando texto, imaxe, son e vídeo de maneira ordenada e con sentido.
- Empregar de forma correcta elementos de deseño básico (estrutura, tipografía, cor, equilibrio visual).
- Mellorar a claridade da presentación.
- Gardar e compartir unha presentación dixital no formato adecuado.
- Participar na publicación dunha presentación dixital. Respectar roles, acordos e normas de convivencia dixital.

## Audio

audio/mpeg

# Bota a vista atrás

Xa coñeces o reto que tes por diante: pescudar na vida de hai 50 anos para confrontala coa do presente. Para situarte nesa época e comprender mellor o seu contexto, reflexiona sobre as seguintes cuestións, que atoparás na Fase 1 do teu diario de aprendizaxe.

- Que sabes sobre como era a vida hai 50 anos?
- Como pensas que se podía facer un traballo escolar sen dispoñer de Internet e sen teléfonos móbiles nin ordenadores?
- Que pensas que facía a xente no seu tempo de ocio?
- Imaxínaste como vestían os teus avós e avoas cando tiñan a túa idade?

Comparte as túas respostas coas persoas do teu grupo para formar unha visión preliminar conxunta da vida hai 50 anos.

## Lectura facilitada

O reto é pescudar na vida de hai 50 anos.

Tes que situarte nesa época e comprender mellor o seu contexto.

Para iso, reflexiona sobre as seguintes cuestións.

Poderás atopalas na Fase 1 do teu diario de aprendizaxe.

- Que sabes sobre como era a vida hai 50 anos?
- Como se podía facer un traballo escolar sen dispoñer de Internet? E sen teléfonos móbiles nin ordenadores?
- Que pensas que facía a xente no seu tempo de ocio?
- Imaxínaste como vestían os teus avós e avoas cando tiñan a túa idade?

Comparte as túas respostas coas persoas do teu grupo.

## Audio

audio/mpeg

Páxina 3 de 20

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)